Publication: Magyar Közlöny
Issue: MK-2010-191 (Year: 2010, Number: 191)
Era: contemporary
Section: A találmányok szabadalmi oltalmáról szóló 1995. évi XXXIII. törvény 69. §-a a következõ (1a) és (1b) bekezdéssel
Paragraph Index: 311

A találmányok szabadalmi oltalmáról szóló 1995. évi XXXIII. törvény 69. §-a a következõ (1a) és (1b) bekezdéssel egészül ki: „(1a) Ha a szabadalmi bejelentés – az összes igénypont vagy egyes igénypontok tekintetében – alkalmatlan arra, hogy vele kapcsolatban megfelelõ újdonságkutatást lehessen elvégezni, az újdonságkutatási jelentés csupán az erre való utalást és ennek indokolását tartalmazza. Ha a szabadalmi bejelentés tartalmaz újdonságkutatásra alkalmas igénypontokat is, a Szellemi Tulajdon Nemzeti Hivatala ezekre nézve részleges újdonságkutatási jelentést készít. (1b) Ha a szabadalmi bejelentés nem felel meg a találmány egységére vonatkozó követelményeknek (59. §), a Szellemi Tulajdon Nemzeti Hivatala részleges újdonságkutatási jelentést készít az igénypontokban elsõként említett találmányra vagy az e találmánnyal az 59. § alapján egységes csoportot képezõ találmányokra vonatkozóan. A szabadalmi bejelentés megosztására a Szellemi Tulajdon Nemzeti Hivatala az érdemi vizsgálat során hívja fel a bejelentõt (76. §).”

Source: https://magyarkozlony.hu/hivatalos-lapok/b18a7b155bf74b7b507b68746bfb5d1404966140/dokumentumok/0944f0403f3ce236fb8ebd6fed20a94658522985/letoltes